
Nije potrebno, da čovjek dugo živi na selu i da upozna sve pro¬ 
bleme seljačke imovine i života; ne mora niti da se dugo bavi imovin- 
sko-pravnim poslovima naših seljaka; ne treba ni da ogleda sve one 
sitne i raštrkane čestice bez ikakovih geometričkih oblika, a dosljedno 
tome, i bez točno odredjenih medja. Jednoga si ipak svi moramo biti 
svijesni, i ako svi i ne moramo biti profesionalni pravnici, agronomi ili 
pripadnici kojeg drugog intelektualnog zvanja: 

Naš seljački narod propada ne radi toga, što je on još u dobrom 
•dijelu prosvjetni i profesionalni analfabeta; ne ni radi toga, što ne zna 
ili ne će da racionalno gospodari, nego poglavito iz razloga, što su se 
tokom 19. i 20. stoljeća pobrkali posvema seljački imovinsko-pravni od¬ 
nosi, — i što upravo ti pobrkani odnosi stvaraju pomutnju u pravnom 
shvaćanju seljaka o njegovoj imovini, — što stvaraju stvarne nemoguć¬ 
nosti za svako racionalno eksploatisanje zemlje i cjelokupne seljačke 
imovine. 

Gdje će naš seljak da racionalno gospodari i svojom proizvod¬ 
njom vodi uspješnu konkurenciju, iako smo t. zv. »agrarna zemlja«, ne 
samo na stranim tržištima nego i u samoj svojoj zemlji, kad i u poje¬ 
dinim boljim seljačkim krajevima naše države prosječni seljački po¬ 
sjed iznosi tek oko 5 jutara zemlje?^) Kako se i može zamisliti rentabil¬ 
nost seljačkoga rada i upotreba tehnike u poljoprivredi, kada imademo 
sela, napose u bivšoj varaždinskoj županiji, gdje nije rijedak seljački 
posjed od jednoga jutra površine, a gdje je i to jutro zemlje razdije¬ 
ljeno u 17 čestica, tako te površina jedne čestice ne iznosi više od 85 
četvornih hvati?^) 

Nije zato nipošto krivo i jednostrano, ako se ustvrdi, da su po¬ 
lazna točka zlu našega seljaka njegovi nesredjenl 
i m;o v i n s k o-p ravni odnosi. Dosljedno tome izilazi, da bi sve 
agrarne reforme morale početi od uredjivanja pravnih odnosa na se¬ 
ljačku imovinu. Mi se varamo, da smo agrarna država, iako nepresta- 

1) Prema službenim izvještajima Statističkog ureda za Hrvatsku i Slavoniju 
bilo je u godini 1895.: 44,23% (iliti 180.175) seljačkih domova ispod 5 jutara s po¬ 
sjedom, koji iznosi samo 8,46% (iliti 395.004 jutara) od ukupne poljoprivredne 
površine (4,662.995 jut.y. —^ Prema statističkim podacima iz iste godine bilo je se¬ 
ljačkih domova ispod jednoga jutra 13,24% (iliti 53.886) s posjedom, koji iznosi 
0.51% (24.374 jutara) od ukupne površine. — Žaliti je, što nemamo nikakovih ka¬ 
snijih statističkih podataka, jer bi nam ti pokazivali još jadnije imovinske prilike 
našega seljaštva. 

2) Isp. Dr. Gavro Gojković: Osnova zakona o komasaciji zemljišta u kra¬ 
ljevini S. H. S. s pobudama, Zagreb. 

no tvrdimo, da nam je preko 80% pučanstva seljačkoga staleža. Mi smo' 
u najvećem svojem postotku država seljačkoga proletari¬ 
jata, čije se zle posljedice nisu prijašnjih godina toliko osjećale, jer 
si je taj proletarijat pomagao sam, kako si je znao i mogao; iseljava¬ 
njem u prekooceanske krajeve, odilaženjem na sezonski rad po zapadno- 
evropejskim državama, traženjem posla u gi'adu i u kojekakovim dr¬ 
žavnim i privatnim službama. 

Opća gospodarska kriza onemogućavat će otsada i tu samopo- 
moć našemu seljačkomu proletarijatu. Nevolja naših sela počet će se 
ištom sada jače ćutjeti. 

Da se predusretne za vremena širenju tih nevolja, ako ne za bližu,, 
a ono barem za dalju budućnost, treba da se zlo uhvati u korijenu; d a 
se pravno srede ponajprije imovinsjki odnosi naših 
seljaka; — drugim riječima, da se seljačkom zemljištu, njegovomu 
nasljedjivanju, opterećivanju, kupnji i prodaji, dade takvo prave,, 
koje će najbolje odgovarati biti samoga zemljišta kao specijalne imo¬ 
vine, a ne jednostavno i na tu zemljišnu imovinu primjenjivati usta¬ 
nove općega gradjanskog zakonika. 

Treba da se za zemljište i poljoprivredu donese zakon i o spe¬ 
cijalnom seljačkom kreditu, a ne jednostavno i na tu privredu 
primjenjivati kreditne ustanove gradjanskih staleža. Nama će onda 
slabo koristiti i one represivne mjere protiva razduživanja, kao Sto će 
slabo koristiti i sadanji zakoni o »zaštiti seljaka«. 

Treba da stvorimo zakon i institucije i za unutrašnju kolo^ 
n i z a c i j u, kako da se prepriječi dalje širenje seljačkoga proletari' 
jata, a ujedno kako da se putem toga zakona omogući stvaranje novih 
zdravih seljačkih domova. 

Jednom riječju: naše seljačko zakonodavstvo treba da u prvom 
redu preventivnim mjerama stvori sve preduvjete za zdravi 
i normalni razvoj seljaštva, a u drugom redu da nizom represiv¬ 
nih mjera uredi, uklanja i ispravlja nezdrave pojave gospodarsko- 
seljačkog razvoja. 

Medju te najvažnije mjere preventivnoga značaja spadaju sva¬ 
kako privatno-pravni odnosi, kojima se uredjuje zemljišna svojina. Na 
žalost su sve do sada ti pravni odnosi, u koliko su i postojali ili se raz¬ 
vijali, bili različiti ne samo prema pojedinim pokrajinama i prema hi- 
storičkom njihovu razvoju, nego što je najkobnije; na jednom te istom 
teritoriju vladale su po dvije i po tri različite pravne norme. Tako na 
pr. uHrvatskoj i Slavoniji uredjivani su odnosi svojine 
na temelju individualnoga vlasništva općim gradjanskim zakonikom od 
29. XI. 1852., usporedo s pozitivnim zakonom o kolektivnoj obitelj¬ 
skoj svojini (»zadruzi«) od 9. svibnja 1889. i novelom od 30. travnja 
1902. — M e d j u m u r j e i V o j V o d i n u na snazi je za imovin- 
sko-pravne odnose samo opći gradjanski zakonik od 1852. — US r- 
biji je u snazi od god. 1844. Milošev gradjanski zakonik, koji ure¬ 
djuje posebnim normama individualnu svojinu (»inokoštinu«), a po¬ 
sebnim normama »zadrugu« (§§ 507. do 529.). — Bosna i Herce¬ 
govina, kao što i zemlje Južne Srbije, uredjene su još i danas- 

pored gradjanskoga zakonika zakonodavstvom otomansko-šerijatskoga 
značaja, a napose zakonom ramazanskim od 3. svibnja 1858., naredbom 
seferskom od 12. rujna 1859., medželama, kao konačno i običajnim 
južno-slavenskim pravom o kolektivnoj! svojini. — U Sloveniji 
ušao je u snagu austrijski gradjanski zakonik god. 1811.; no pored nje¬ 
ga bilo je u običaju i germansko pravo jednoga baštinika (»Anerben- 
recht«), koje se pravo pored normi gradjanskog zakonika zadržalo do 
danas. 

Isti austrijski gradjanski zakonik ušao je u snagu u Dalma¬ 
ciji god. 1816., dok je za J u ž n u D a 1 m a c i j u ostalo u snazi i obi¬ 
čajno pravo 0 kolektivnoj svojini. — Na području Crne Gore Da- 
nilov zakonik od god. 1855. bio je izmijienjen »Opštim imovinskim za¬ 
konikom« od 25. ožujka 1888., što ga je izradio pravnik Baltazar B o- 
gišić. Isti zakonik izdan je u II. izdanju dne 14. siječnja 1898. Pre¬ 
ma načelima o kolektivnoj svojini ne samo u zadrugama nego i u 
»inokoštmi« zakonik smatra oca obitelji kao domaćinu kuće, a nipošto 
kao individualnoga vlasnika obiteljske imovine. 


Iz ovoga kratkoga pregleda jasno izlazi, da je prijeka potreba, 
da se što prije donese jedinstveni zakonik, kojim će se opće¬ 
nito uredjivati svi imovinski odnosi u državi, a napose zemljišni od¬ 
nosi. Nastaje samo pitanje, boće li se ti odnosi imati uredjivati po jed¬ 
nom te istom zakoniku za svu imovinu bez obzira na njezin postanak i 
privredjivanje, — ili će se imati voditi razlika: 

izmedju zemljišne imovine, koja je naslijedjena baština 
cd oca, djeda i pradjeda, i kod koje saradjuju u privredjivanju svi 
članovi jednakim marom, i gdje otac obitelji vrši ulogu tek glave poro¬ 
dice i gazdinstva, a nipošto samovlasnika; — i 

izmedju industrijalne i pokretne gradjanske 
imovine, gdje uglavnom samo otac porodice ili koji drugi pojedi¬ 
nac vrši ulogu gospodarskog proizvadača, a svi ostali članovi ulogu ili 
potrošača ili opet samostalnih producenata za sebe. 

Drugim riječima: nastaje problem, hoćemo li u naš jedinstveni 
zakonik za svu seljačku imovi n u kao generalno pravilo unijeti 
k o 1 e k t i V n o-o biteljsku svojinu prema načelima našega 
južno-slovenskoga prava — ili individualnu svojinu prema 
načelima rimskoga prava, dotično našeg općeg gradjanskog zakonika. 

Iako je ovo pitanje već u više navrata bilo javno raspravljano, 
čini se, kao da se preko njega kani preći te našemu narodu, koji je u 
80% seljačkoga značaja, dati zakonik tipa uzetoga iz industrijalnih i 
čisto gradjanskih država, — a možda i stvoriti novi zakonik, koji će 
biti i dotjeraniji, nego li je i sam Gode Napoleon ili sadašnji au¬ 
strijski gradjanski zakonik, no koji ipak nipošto ne će odgovarati po¬ 
trebama naših seljaka i naših pravnih običaja. Uočujući povijest na¬ 
šega zakonodavstva moramo da se bojimo, da će se i u budućnosti pre¬ 
malo paziti na sve one momente, koji govore, da valja da stvo¬ 
rimo svoje zakonodavstvo, koje ćebiti izražaj naše 
duše, a nipošto kopija stranih ideologa, pa makar 

t i b i 1 i najslavniji i n a j u č e n i j i. Ne da se naime poreći, da; 
i mi sami, živeći više pod utjecajem svojih školskih autoriteta nego ii 
samoga naroda, svoj narod pobudjuj^mo na misao, da je i naše nauče¬ 
no znanje najbolje za narod, što više tvrdimo, da je naša nauka i »na¬ 
rodno uvjerenje«. 

Neka se ne shvati ovo kao neko lično mišljenje bez dokaza. Ta 
već je spomenuti pravnik B o g i š i ć u svome »Zborniku pravnih obi¬ 
čaja u južnih Slavena« napisao: »Ma lo se gdje pisani zakoni 
(papo tome i otprava sudskih..poslova) nalaze u ta¬ 
ko ogromnoj opreci s odnosima i potrebama pozi¬ 
tivnoga života (osobito glede seljaka), kao što to 
biva u na s«.^) 

Istina, ova pojava nije osamljena samo kod nas. I u drugim zem¬ 
ljama, a napose u Francuskoj i Engleskoj, razvijalo se zako¬ 
nodavstvo tokom 19. stoljeća bez obzira na socijalni i ekonomski razvi¬ 
tak pojedinih klasa, a napose bez obzira na klasu radništva i seljaštva. 
U samoj Velikoj Britaniji: Engleskoj, Galskoj i Škotskoj vladala su na¬ 
čela ekonomske politike sve do polovice 19. stoljeća: izvlazba maloga 
posjeda i stvaranje zaokruženih velikih domena (»enclosures acts«). Još 
u godini 1872. polovica produktivne površine u Engleskoj i Galskoj 
(33,013.514 akra) pripadala je 2.184 vlasnika; od toga je 600 lordova 
bilo vlasnikom polovice, t. j. 15 milijuna akra (iliti naših 6 milijuna 
hektara). U Škotskoj je sve zemljište bilo razdijeljeno medju 800 do 
900 vlasnika, dok je broj vlasnika u Irskoj bio još manji. 

: Da se zato izbjegne svakoj kobnoj pogrješki i u našem zakono¬ 
davstvu, osobito pogledom na imovinske odnose našega, većim dije¬ 
lom seljačkoga naroda, treba ponajprije da uočimo objektivno sve d o 
bre i loše strane različitih imovinskih sistema, da onda uzmognemo 
izmedju dobroga izabrati ono, što je najbolje, držeći se ipak uvijek na¬ 
čela, da su najbolji zakoni oni, koji se u praksi već 
vrše i koji su prirodjeni naravi kao i civilizaciji 
pojedinoga naroda. 

U glavnome imademo dva smjera zemljišne svojine: individua- 
listički i kolektivistički. — Mi ćemo ih ovdje u glavnim crtama ogledati. 


3) V. Bogišić: U »Pristupu« k Zborniku, str. IX. Zagreb 1894. 

A. INDIVIDUALISTIČKI SMJER ZEMLJIŠNE SVOJINE. 

Govoreći o individualističkom smjeru zemljišne svojine treba od¬ 
mah da se napomene poznata činjenica, da je za taj smjer izgradjeno 
zakonodavstvo u dva pravna tipa: jedan tip na osnovi rimskoga 
prava i jednakosti sve djece na baštinu roditeljske imovine, a drugi 
na osnovi germanskoga prava iliti jednoga baštinika na roditeljsku 
imovinu. Iako jedan i drugi tip stoji na načelu samovlasništva, ipak 
obzirom na imovinske odnose i pravne posljedice stoji jedno pravno 
naziranje u opreci s drugim. 

Mi ćemo izložiti ponajprije zemljišno zakonodavstvo na osnovi 
rimskoga prava i pozitivnih liberalnih t. zv. gradjanskih zakonika, a 
onda zakonodavstvo germanskog običajnoga i pozitivnog prava, po¬ 
znatog pod imenom »Anerbenrecht«. 

I. Sđmovlasnički tip na osnovici rimskoga prava. 

Liberalno-ekonomska nauka XIX. vijeka stvorila je i zakono¬ 
davstvo liberalnoga tipa. Ona je oslobodila svakoga čovjeka svih pri¬ 
silnih veza u zajednici: ukinula je cehove, ukinula je lične i pravne 
veze seljaka prema »zemaljskim gospodarima«; pravno je osigurala 
vlasništvo svakom pojedincu. Dok je tako ta nauka oslobodila čovjeka 
sviju veza, bila je ona s druge strane, u najboljoj namjeri, od najkob- 
nijih posljedica za seljački stalež. Primjenom naime rimskoga prava, a 
po njemu stvorenih i modernih gradjanskih zakonika (»Gode Napo- 
leon« i kod nas Austr. gradj. zakonik), ne samo na t. zv. grad j an- 
sko-industrij alnu imovinu, nego i na zemljišnu, a potiski¬ 
vanjem pravnih običaja, kojima je dosele bilo uredjivano posjedovanje 
i nasljedjivanje zemlje, nastupilo je ne samo kod nas, nego i u drugim 
državama rastvaranje seljačkoga posjeda i potiskivanje seljačke klase. 
Ovdje treba izrično da spomenemo, da je i sam naš gradj. zakonik od 
god. 1852. u §-u 761. predvidio posebno imovinsko zakonodavstvo za 
zemljište, koje nažalost nigda nije bilo ostvareno.'*) 

Nije se stoga čuditi, ako je već u drugoj polovici 19. stoljeća 
nastupila žestoka reakcijja protiv primjene individualističkoga zakono¬ 
davstva na zemljišnu imovinu. Borba je nastala osobito u onim stavka¬ 
ma, gdje je zakonodavac izjednačio svu djecu u bezoporučnom nasljed¬ 
stvu i gdje su se sva nepokretna dobra mogla dijeliti na to¬ 
liko dijelova, koliko je i nasljednika, ne samo po vrijednosti tih 
dobara nego i u naravi. Tim je nastalo ono rasparčavanje zemljišta 
na najmanje čestice, a dijeljenjem i rušenjem kuća i gospodarskih 
zgrada, dvorišta i t. d. umanjivala se vrijednost jednako nepokretnina 
kao i ostaloga mrtvog inventara. 

4) O zlim posljedicama toga našega liberalnoga zakonodavstva i pravne nc- 
sredjenosti u zemljišnoj imovini rekao je dr. Josip Pliverić kao izvjestitelj u sa¬ 
borskoj raspravi o zadružnoj noveli god. 1902.: »U tom mijenjanju i neprestanom 
zamjenjivanju zakona propao je veliki dio seljačkoga posjeda, a propao je naro¬ 
čito zato. jer nije udaren pravac stalan, kojim da se taj posjed uščuva, a seljaštvo 
samo, neiskusno, nije se znalo okoristiti tim, što su postali slobodni vlasnici svoje 
imovine. — U toj slobodi pošli su krivim putem, a nekoji su tu slobodu i zlorabili 
Ha samu svoju štetu i na štetu svoga potomstva, svoje djece«. 

Dvije su osobito posljedice gradjanskog zakonika obzirom na 
zemljišnu svojinu: 1) stvaranje patuljastih seljačkih gazdinstva i 2) 
razbacanost zemljišnoga posjeda. 

1. Stvaranje mnoštva patuljastih seljačkih 
gazdinstva. — Iza smrti oca imovina se jedne seljačke obitelji po 
gradj. zakoniku dijeli obično na toliko dijelova, koliko je zakonitih na¬ 
sljednika. 

Ovo pravno načelo obzirom na seljačku imovinu ima bez sumnje 
svoje dobre i loše strane. 

D o b r e su strane toga zakonika; 

a) što ne dopušta, da se ijedno dijete izbaštini bez sudske od¬ 
luke; 

b) što se stvaraju samostalne gospodarske jedinice i što se nikoga 
ne sili živjeti u gospodarskoj i socijalnoj zajednici s drugim; — i 

c) što svaki nasljednik postaje apsolutnim vlasnikom svoga dijela,, 
što postaje i za svoju budućnost »kovač svoje sreće«; — komad zemlje, 
pa,bio taj i najmanji, njegova je svojina; zato će i upotrijebiti svu 
svoju energiju, da izvuče što više koristi iz svoje grude; on je može po 
volji otudjiti, razdijeliti i zadužiti ne pitajući nikoga. 

No ove dobre strane liberalno-individualističkoga zakonodavstva 
ne mogu nipošto da pokriju loše strane, koje su mnogobrojne. 
Jedne su od tih loših strana naravi općenite, a druge su naravi po¬ 
sve praktičke: 

Stvaranjem malih gazdinstva uvećava se utrošna cijena u proiz¬ 
vodnji. Gdje bi na koncentriranom seljlačkom posjedu dostajala dva 
para konja, ili gdje bi se mogla rentirati jedna poljoprivredna mašina, 
to na razdijeljenom istom posjedu, primjerice na pet gospodarskih jedi¬ 
nica, svako seljačko gospodarstvo treba barem jedan par konja, a da 
se nikako ne može ni jedno od njih rentabilno poslužiti mašinom. Tih 
pet malih seljačkih domova treba i pet kuća, pet dvorišta, pet gospo¬ 
darskih malih zgrada, pet ognjišta i t. d. Odatle je očevidan t. zv. »suhi 
gubitak« u takovim malim gazdinstvima, ne računajući pri tome, da vi¬ 
soki proizvodni troškovi takove seljačke proizvodnje ne mogu nipo¬ 
što podnositi utakmice medjunarodnih tržišta, na koja dolazi roba 
s koncentriranih poljoprivrednih jedinica. 

Diobom se nepokretnih dobara, a napose pojedinih kultura, uma¬ 
njuje njihova rentabilnost i produktivnost. Primjerice, rentabilnost vi¬ 
nograda, livade ili voćnjaka pada, što se više dijeli u manje parcele. 
Počesto takove kulture na manjim česticama i nemaju za gospodara ni- 
kakove rentabilnosti ili su barem u nerazmjerju prema drugim privred¬ 
nim granama. Dok je tako livada u svome kompleksu dostajala nekoč 
za stoku jednoga većega gazdinstva, to sada razdijeljena nedostaje za. 
prehranu sve stoke svih podijeljenih malih seljačkih jedinica. 

No u najviše slučajeva neprestanim diobama seljak ne dobiva 
dosta zemlje, da može živjeti od same zemljoradnje sa svojom obite¬ 
lji; zato je prisiljen, da radi tudju zemlju, ili da si nadje kakovo gra- 

djansko zanimanje, ili da se iseljuje u strani svijet na zaradu. U 
svakom je slučaju usud ovakove seljačke obitelji ili vegetiranje ili po¬ 
svemašnja propast. Diobama na mala a nesposobna gazdinstva stvara 
se redovito onaj seljački proletarijat, koji je tako koban ne 
samo za samu seljačku klasu, nego i za socijalnu strukturu cijeloga na¬ 
roda. 

Stvaranje takova seljačkoga proletarijata osobito je zapaziti u 
pojedinim našim pregusto naseljenim krajevima, kao što je Hrvatsko 
Zagorje. Pokojni profesor na našem poljoprivredno-šumarskom fakul¬ 
tetu, Stjepan J u r i ć, iznio je svojevremeno interesantnu statistiku o 
prikazu prosječne veličine seljačkih posjeda u trima selima prema bro¬ 
ju seljačkih domova u dvije epohe: u godini 1850., t. j. odmah poslije 
ukidanja kmetstva, i u godini 1924., t. j. poslije više manje provedene 
poslijeratne agrarne reforme:®) 


L Selo Ključ u općini Novi Marof 


Veličina seljačkog posjeda 

Broj seljač. 
domova 

7o 

Broj seljač. 
domova 

I 7o 


Godine 1850. [ 

Godine 1924. 

Ispod 2 jutra 

1 

1-8 

47 

30-5 

Od 2—5 jutara 

9 

16-0 

70 

45*5 

„ 5-10 „ 

12 

21-4 

31 

20-1 

„ 10—15 „ 

14 

25-0 

6 

3-9 

„ 15-20 „ 

9 

16-0 

— 

— 

20—25 „ 

3 

5-4 

— 

— 

„ 25—30 „ 

1 

1-8 

i 

— 

„ 30—40 „ 

3 

5-4 

— ; 

— 

„ 40—50 „ 

3 

5-4 


— 

Preko 50 jutara 

1 

1-8 

— 

— 

Ukupno 1 

56 

100-0 

154 

100-0 

II. Selo Trnov ec u 

općini Šemovec 


Veličina seljačkog posjeda 

Broj seljač. 
domova 

o/o 

Broj seljač. 
domova 

1 

^/o 


Godine 

1850. 

Godine 

1924 

Ispod 2 jutra 

4 

.5-9 

130 

51-6 

Od 2—5 jutara 

6 

88 

70 

27-8 

„ 5-10 „ 

15 

23-6 

30 

11-9 

„ 10-15 

32 

47-0 

22 

8-7 

,, 15-20 „ 

8 

11-8 

— 


„ 20-25 „ 

2 

2-9 

— 

— 

Ukupno 

67 

100-0 

252 

100-0 


5) Vidi članak: »Odakle potječe propadanje našeg seljaštva?« (»Hrvatski Za¬ 
drugar«, br. 11. Zagreb 1924.) 










III. Selo Vinica u općini' Vinica 


Veličina seljačkog posjeda 

1 Broj seljač. 
domova 

. ■ X 

Broj seljač. 
domova 

Vo 

Godina 1850. 

Godina 1924. 

Ispod 2 jutra 

4 

■ 11-1 

26 

28-3 

Od 2— 5 jutara 

15 

47-3 

37 

40-2 

„ 5-10 „ 

8 

22-2 

29 

31-5 

10—15 „ 

3 

8-3 

— 

— 

„ 15—20 „ 

3 

8-3 1 

— 

— 

„ ,20-25 „ 

1 

2'S 

— 

— 

Ukupno 

34 

100-0 

92 

100-0 


IV. Seljački posjedi do 5 jutara u ta tri sela 


Selo 

Broj seljač. 
domova 

“/o 

prema seljačkim 
domovima sela 

Broj seljač. 
domova 

•/c, , , 

prema seljačkim 
domovima sela 

Godina 1850* 

Godina 1924. 

Ključ 

10 

17-8 

117 

1 

76-0 

Trnovec 

10 

14-7 

200 

79-4 

Vinica 


58-4 

63 

68-5 

Ukupno 

39 

. 22-5 

380 

76-3 


Pokuša li se ovim brojkama dati i najmanja analiza, to nam ona 
podaje najcrniju sliku seljačkih imovinskih odnosa. 

Uzme li se pet jutara zemlje kao stvarna najmanja površina za 
izdržavanje jedne seljačke obitelji, to vidimo, da je u godini 1850. bilo 
u sva tri napomenuta sela tek 39 seljačkih domova (iliti 22,5%) ispod 
5 jutara zemlje prema ukupnom broju od 160 domova. — U godini 1924. 
broj se seljačkih domova ispod 5 jutara povećao na 380 domova, iliti 
na 76,3% prema ukupnom broju (498 domova). Drugim riječima: Dok 
je u godini 1850. tek hs svih seljačkih domova imala posjed ispod naj¬ 
manje izmjere za seljačku egzistenciju, to je u god. 1924. tri četvrtine 
domova bilo već ispod najmanje izmjere. — Iz toga vidimo, da je tn 
četvrtine seljačkoga svijeta u godini 1924. pripadalo punim pravom u 
ta tri sela »seljačkom proletarijat u«. 

Istražujući prof. Jurić uzroke ovim pojavama nalazi ih otvoreno 
u primjeni gradj. zakonika na seljačku imovinu. Tu je najveća zabluda, 
koja se krvavo osvećuje našemu narodu; ona ujedno prouzrokuje ne¬ 
minovnu katastrofu, koja ugrožava opstanak cijele selj,ačke klase. Ova- 
kovo proletariziranje cjelokupnoga seljaštva stvara u njemu samome 
ne samo posvemašnju nemoć, nego i ubija svaku volju za ikakov na¬ 
predni život; seljak osiromašio na komadiću zemlje, proklinje istu i 
želi, da je se prvom prilikom riješi i postane potpuni proleter, kada ga 
je ona već učinila poluproleterom. 

Riječi su i Jurićeve: 

»Ako naš narod kao cjelina može govoriti o nekom kulturnom 
napretku od god. 1850. pa do današnjega dana, onda nas je taj napre¬ 
dak skupo stajao; platili smo ga gotovo posvemašnjom propasti seljač¬ 
koga dijela našega naroda, dakle propašću cijele narodne snage. I kod 
nas u agrarnoj državi nema veće ludosti od te, što se i kod nas po uzoru 
na zapadnu Evropu poteže svaki čas na rješenje radničko pitanje. K o d 
nas je pitanje seljačko od najveće važnosti. Mi ne¬ 
mamo preče potrebe od te, dazadržimo seljačke po¬ 
sjede od daljega propadanja i da stvorimo selja¬ 
cima mogućnost, da mogu pametnim i poštenim ra¬ 
dom napredovati«.®) 

Diobom jedne veće seljačke jedinice na mnoštvo gazdinstva pojav¬ 
ljuju se teškoće i tehničke naravi u obradjivanju: nabavka i upotreba 
mašina postaje nerentabilna, a rasipava se jošte jače radna snaga, koja 
je i onako kod seljaka vrlo malo iskoristovana. Površina se umanjuje 
uslijed množenja medja, a produktivnost opada uslijed slabog obradji- 
vanja. Pojedinac seljak ne posjeduje naime dosta ni kapitala, a ni rad¬ 
ne snage u najvećoj sezoni rada. 

Stvaranjem ovakovih gazdinstva, bez obzira i na kapacitet i na 
iskorištavanja, ugrožava se egzistencija seljačke porodice, koja je je¬ 
dina ona, koja u poljoprivredi radi. Dok je naime u gradjanstvu veći¬ 
nom pojedinac — otac obitelji — koji privredjuje, to kod seljaka po¬ 
jedinac ne znači ništa, pa makar taj bio i vlasnikom seljačkoga doma, 
makar bio i ocem obitelji. Tu je cijela seljačka obitelj: 
muž, žena i djeca, koji su jednako zaposleni u pri¬ 
vredi. 

Pa ipak, po načelu individualne svojine na zemljište, pojedinac 
uživa sva prava, a ostala porodična družina nikakovih. — Otac je vla¬ 
snikom sviju dobara, može ih za života otudjiti ne pitajući nikoga. Iza 
njegove smrti dom se obiteljski nanovo dijeli i stvaraju se nove go¬ 
spodarske inidividualne jedinice, medju kojima upravo porodična veza 
stoji u opreci s duhom medjusobne pomoći. Nastupa na snagu za svaku 
porodičnu granu načelo; »Svaki sam za sebe, a Bog za sve!«. Tako 
svaka seljačka gospodarska jedinica po gradj. zakoniku ne traje dulje 
nego jedan radni vijek muškarca: ,80—40 godina. 

2. Razbacanost zemljišnoga posjeda. — Liberali¬ 
zam gradj. zakonika radja još jednom drugom lošom posljedicom u 
seljačkom posjedu; stvara razbacanost zemljišta jednoga posjeda. Ti¬ 
me, što se jedna zemljišna površina može da dijeli »inter vivos et mor- 
tis causa« na bezbroj čestica, dogadja se, da se jedno gazdinstvo sa¬ 
stoji od bezbroj tako raštrkanih čestica, udaljenih jedna od druge, koje 
ponavljanom diobom zadobivaju upravo nevjerojatne geometričke ob¬ 
like, kako se to može najbolje vidjeti u našem Hrvatskom Zagorju i po 
drugim siromašnim krajevima. Niti naš gradjanski zakonik a niti dru¬ 
ge agrarno-pravne mjere nisu predvidjele nikakove najmanje izmjere 
u otudjivanju i diobama čestica. 

6) U istom članku »Hrvatskog Zadrugara«, str. 328. 

Istina, ovoj razbacanosti čestica nije kriv samo gradj. zakonik, 
nego je tome mnogo pridonijela i sama formacija tla, napose u našim 
primorskim krajevima, pa onda i sam razvoj moderne tehnike: izgrad- 
nj a željezničkih puteva, kanala, proširivanje gradova itd. 

Dobrim stranama ovakve razdiobe zemljišta može se pripi¬ 
sati jedino to, što u blizini gradova i industrijalnih središta mogu gra- 
djani i radnici stvarati od takovih i najmanjih čestica t. zv. »radničke 
vrtove«. No u predjelima čisto poljoprivrednim razbacanost zemljišta 
umanjuje prihod svake kulture, a to poglavito iz razloga: 

a) Med je oduzimaju goleme površine kulturi 
ili je kraj njih svaka kultura znatno slabija, budući niti plug niti sjeme 
ne mogu da dodju do svih granica. Možemo se osvjedočiti običnim raču¬ 
nom, da su medje progresivno to dulje, što su čestice manje svojom 
površinom. Tako je lako računski ustanoviti, da zasebna čestica od 
jednoga hektara ima deset puta efektivno više medj,e, nego ako li leži 
u ukupnoj površini od 100 ha. Isto se tako duljina medja sve više uve¬ 
ćava, što čestica dobiva različitiju formu od četvorine. 

b) Obradba ovako raštrkanih čestica troši mno¬ 
go vremena. Ekonomičari su procijenili, da čestica, udaljena 3 km. 
od seljačkoga doma, vrijedi samo polovicu; ona u udaljenosti od 5 km. 
ne vrijedi ništa, jer po onoj staroj poslovici: »Zemlja daleko od kuće, 
daleko je od djubra«. 

c) Troškovi obradbe stoje u obratnom razmje¬ 
ru s površinom. Tako je švaj carski ekonomist dr. L a u r izraču¬ 
nao, da obradba zemljišta po 1 hektaru iznosi na površini od 3—5 hek¬ 
tara do 1500 švaj carskih franaka, dok na površini do 30 hektara iznosi 
samo 800 franaka, dakle skoro polovicu manje. Ovaj razmjer, narav- 
ski, postoji i za manje čestice. 

d) Rasparčanost posjeda traži istovjetnost 
kultura (»F 1 u r z w a n g«), koje često ne odgovaraju niti potreba¬ 
ma svakoga seljaka, a niti naprednom gospodarstvu. 

e) Upotreba moderne tehnike gotovo je isključena na 
rasparčanim posjedima. 

b) Napokon uslijed mnoštva medja, često slabo označenih, nastaju 
svadje i procesi medju susjedima. Sudska je praksa pokazala, da po¬ 
red ostavinskih rasprava najveći dio seljačkih parnica potječe uslijed 
smetanja posjeda, a koje opet nastaju upravo radi neodredjenih medja 
ili radi zemljišnih služnosti. 

Da se predusretne svima zlima posljedicama od neograničene slo¬ 
bode raspolaganja seljačkom imovinom »inter vivos et mortis causa« 
kao i od stvaranja malih, a gospodarsko-nesposobnih gazdinstva, pred- 
vidjaju agrarni zakoni pojedinih država više političkih mjera značaja 
preventivnog i represivnog. 

Medju represivne mjere spada u prvome redu komasacija 
malih čestica i izvlazba malih posjeda u korist zaokruženih većih posje¬ 
da. Medju preventivne mjere — ne ubrajajući amo veleposjed- 
ničke fideikomise — spadaju sistemi o najmanjoj neotudjivoj i neraz- 
djelivoj seljačkoj imovini, kao što je to na pr. po srpskom zakonu 

»okućje«, po američkom zakonu »homestead«, po francuskom zakonu 
»bien familial«, po engleskom »entails«, — a onda i zakoni o nedjelji¬ 
vosti najmanje poljoprivredne čestice, kako to poznaju njemački za¬ 
koni. 

No medju najvažnije zakonske institucije protiv stvaranja malih, 
a gospodarsko-nesposobnih seljačkih domova, spada germanski posje¬ 
dovni red »A nerbenrecht«, a svakako i naša južno-slavenska pra¬ 
vna institucija »kućna zadruga«. Dok onaj prvi posjedovni red 
spada u tipove individualne svojine, to ovaj drugi spada u kolektivni 
tip svojine. 

11. Samovlasnički tip na osnovici germanskoga prava. 

U germanskim zemljama prevladao je posjedovni sistem »A ner¬ 
benrecht«, t. j. pravo seljačkoga posjedovanja svojine i nasljedstva 
samo po jednom baštiniku seljačke obitelji. Prema običajima, mogao 
je taj jedini baštinile biti ili najstariji sin (majorat) ili mladji (junio- 
rat) ili napokon onaj, koga si je sam otac izabrao izmedju djece. Po¬ 
slije smrti očeve takov »A n e r b e« (baštinik) preuzeo bi u svojinu i po¬ 
sjedovanje svu obiteljsku baštinu nedjeljivo, naravski uz neku 
otštetu ostalim zakonitim nasljednicima. Ta otšteta ne bi morala biti 
ni u kojem slučaju u ekvivalentnoj vrijednosti onoga zakonskoga di¬ 
jela, što ga predvidjaju naši gradjanski zakonici. Time pako, što je 
jedan baštinik otštetio ostale članove, postao bi on apsolutnim vlasni¬ 
kom cijele obiteljske imovine, koja će se opet nedjeljivo baštiniti po 
jednome od njegove djece. 

Taj se sistem zadržao do današnjega dana za većinu njemačkih 
zemalja; šta više, bio je na snazi i u austrijskim provincijama pa i u 
dijelovima naše Slovenije. — U nekim je germanskim zemljama bio ob¬ 
vezatan za svu seljačku zemljišnu imovinu, a u nekim je bio uveden na 
izričiti zahtjev samoga vlasnika. U istočnim pokrajinama Njemačke, 
gdje se provodila tokom prošloga i početkom ovoga stoljeća unutrašnja 
kolonizacija, bila su sva dobra t. zv. »R e n t e n g ii t e r« njemačkih ko¬ 
lonista ureda radi unesena u registar dobara, nasljedjivanih po »Aner- 
benrecht-u«. 

Posjedovni sistem toga germanskoga prava ima bezuvjetno svoje 
dobre i loše strane za seljački stalež. 

Medju dobre strane toga sistema možemo svakako da ubrojimo: 

1. Time, što seljačku imovinu nasljedjuje samo jedan od sinova, 
zadržaje ista svu svoju vrijednost u imobilnom i mobilnom kapitalu. 
Ostaje, što je glavno, nedjeljiva baština. Sta više, njezina se vrijednost 
neprestano povećava tehničkim i kulturalnim melioracijama svake se¬ 
ljačke generacije. Prema tome »Anerbenrecht« čuva seljački stalež u 
punoj snazi i tradiciji njegova prvotnoga posjedovanja i zemljišnoga 
iskorištavanja. 

2. Time, štoi je jedan od sinova označen već unaprijed kao na¬ 
sljednik obiteljskoga dobra, može se on profesionalno pripraviti za 
svoje buduće isključivo poljoprivredno zvanje, kao što i ostala djeca 
imaju pravo na izvjesne stalne troškove za svoje školovanje kao pro¬ 
fesionalni industrijalni radnici, obrtnici ili intelektualci. Djeca malo- 



dobna i nemoćni starci imaju pravo boravka i izdržavanja na obitelj- 
skome domu (»pravo azila«), — No baš time, što se članovi obite¬ 
lji za vremena i unaprijed pripravljaju za svoje novo zvanje izvan obi¬ 
teljskoga doma, stvara se iz seljačkoga staleža neprestano nova zdrava 
generacija za sve ostale gradjanske staleže. Neki vide cvat njemačke 
industrije baš po tome, što njemačka sela po sistemu »Anerbenrecht-a« 
daju neprestano nove školovane radničke sile, a da pri tome ne upro- 
pašćuju svoj seljački stalež, kao što je to slučaj u Engleskoj i Fran¬ 
cuskoj. 

No uza sve ove dobre strane, nije »Anerbenrecht« i bez svojih 
loših strana. Njemački ekonomski liberalci žestoki su mu protiv¬ 
nici napose iz razloga: 

^ 1. Nepravedno je, da samo jedan sin baštini cijelu obiteljsku 
imovinu, dok su druga djeca izbaštinjena ili se moraju zadovoljiti tek 
neznatnom otpravninom, iako su djeca istoga oca i iste majke. 

2. Uostalom i time, što je baštinik dužan dati svojoj braći i se¬ 
strama neku otpravninu, mora se isti često da zaduži ili da otudji sav 
prometni kapital, tako te je uslijed prezaduženja nesposoban za gospo¬ 
darenje. 

3. A kad toga i ne bi bilo, roditelji su za života često dužni da 
svu uštednju i sav privredni kapital utroše u školovanje svoje djece, 
namjesto da ga investiraju u svoje gospodarstvo, 

4. Napokon time, što se imovina ne dijeli »mortis causa«, postaju 
ti posjedi faktični obiteljski »fideikomisi«. Zemlja se izlučuje iz slo¬ 
bodne utakmice i prodje (extra commercium), a ona zemlja, koja je na 
prodju, kupuje se uz nerazmj;erno visoku cijenu prema produktivnosti 
tla i prema svojemu gospodarskomu rentabilitetu. 

Iako ovi prigovori ekonomskih liberalaca stoje, za nas ipak ne 
smiju oni biti od. odlučnog značenja. Drugi su prigovori, socijalne na¬ 
ravi, daleko odlučniji: 

a) Ako i dopustimo, da se »Anerbenrecht-om« čuva zemljišni po¬ 
sjed i seljačka klasa od propadanja, to mora da vidimo u tom istom 
sistemu i stagnaciju seljačke klase, a logično i njezino po¬ 
stepeno opadanje obzirom na druge privredne klase, koje se množe 
usporedo s porastom pučanstva. Tako se dogadja, da u Njemačkoj po¬ 
stotak seljaštva prosječno svake godine znatno opada prema drugima 
staležima, pa logično tome, i sama poljoprivredna proizvodnja. 

b) Zemlje pak čisto ratarske i ne smiju pomišljati na uvodjenje 
toga sistema, jer one nemaju čime da zaposle svoje izbaštinjeno pučan¬ 
stvo. Izbaštinjeni članovi seljačkih obitelji su bačeni, tako rekući, iz obi¬ 
teljskoga doma u »bijeli svijet«. Od njih će se stvarati ili armade ne¬ 
profesionalnih proletera, prostitutkinja, ili će biti prisiljeni, da ostav¬ 
ljaju svoju domaju i polaze u tudjinu. 

U našoj je javnosti bilo već u par navrata iznašan prijedlog, pa 
i od samoga profesora J u r i ć a u spomenutom članku, da se prihvati 
»Anerbenrecht« kao jedinstveni sistem za zemljišnu svojinu i u našima 
krajevima. Objektivno prosudjujući sve prilike, taj bi sistem urodio 
jednako kobnim socijalnim posljedicama kao i čista primjena gradj. 

zakonika na zemljište, napose u onim krajevima, gdje nema jošte raz- 
vij'ene industrije. — Jest, sistem »Anerbenreclit« bio bi i kod nas mo¬ 
guć, kada bi k o 1 o n i z a c i o n i zakon omogućavao automatski 
svima izašlim članovima iz seljačkoga doma stvaranje novih obitelj¬ 
skih domova putem unutrašnje kolonizacije i amortizacionih kredita. 
Taj bi sistem mogao biti prihvaćen i u onome slučaju, kada bismo iia 
svima linijama i u svima krajevima snažno dizali industriju, koja 
bi uposlila izbaštinjene članove. Medjutim smo jos daleko i od ko- 
lonizacionoga zakona kao i od mogućnosti industrijalizacije svoje 
zemlje. 

Uostalom, zašto uvoditi u naše zakonodavstvo 
tudje pravno naziranje, kada dobre strane »A n e r- 
b e n r e c h t-a«, t. jj. čuvanje nedjeljivost iseljačkoga 
posjeda, možemo da promiičemo i svojim pravno 
posjedovnim institucijama, putem pravnih načela 
o »kućnoj zadruzi«?... 

U Francuskoj, gdje je Gode Napoleon u punoj snazi sve do da¬ 
nas i gdje članci 826. i 832. jošte strasnije harače na seljačkim posje¬ 
dima i, tako rekući, fizički uništavaju čitava sela, nastupila je takodjer 
žestoka reakcija protiva liberalno-individualističke svojine. Već je god. 
1850. francuski inžinjer Le Play upozorio na sve kobne posljedice 
toga liberalnoga posjedovnog režima. Putujući našim zemljama. Nje¬ 
mačkom i Rusijom, oduševljavao se za naš kolektivni tip svojine. Me¬ 
djutim je predlagao za Francusku prema tipu germanskog »Anerben- 
recht-a« sistem nazvan »f a m i 11 e souche« (obitelj korenika), si¬ 
stem jednoga nasljednika. Njegova je, na žalost, ideja našla u Fran¬ 
cuskoj slabo pristaša. 

Iza rata, oživio je nanovo u Francuskoj pokret za očuvanje se¬ 
ljačke obitelji. Poziv ratarskoga protagoniste M e 1 i n e-a »Retour a la 
terre« postao je općenit. Ministri, agronomi, profesori počeli su navije- 
štati boj liberalno-individualističkim načelima Napoleonova zakonika 
na zemljišnu imovinu.'^) 

Ne samo u Francuskoj nego i svi internacionalni kongresi poljo¬ 
privrednika traže posebno pravo na zemljišni posjed. Tako XI. Inter¬ 
nacionalni poljoprivredni kongres stvara rezoluciju; 

»N eka se stvori takovo nasljedno pravo, kojim 
Će se predusresti razdiobi zemljišta i omogu- 
ćiti razvitak seljačke imovine, koja je zalog stal¬ 
nosti i s o c i j a 1 n o g a m i r a.« 

7) Gaziot, Victor Boret, Souchon, Roger Grand, Auge-Laribe, Hitier i dr, 

Isp. i članak »Contre I'emiettement du sol« od Fernanda Buffarda u »Revne dss 
Agriculteurs de France«, November 1931., gdje se za posljedice francuskog gradj. 
zakonika izričito kaže: 

»L' exploitation du sol devient plus onereuse d'abord, puis impossible, a me- 
sure que le morcellement s'accentue. — L'emigration rurale s’accelere. La famille 
poysu7iiie y pcvđ sa pTospcvitć^ sa foTC€, sa fecotiditc. Et Ic souci d unc 
egalite chimerique aboutit a Vappauvrissement de tous.« — Zato se i same zakon¬ 
ske miere o komasaciji ne mogu drugačije prosudjivati, nego kao mučan rad cije¬ 
loga dana oko sastavljanja platna, koje se naveče opet rasparuje odredbama gra- 
djanskoga zakonika. 

B. KOLEKTIVNI SMJER ZEMLJIŠNE SVOJINE. 

Pojam kolektivne imovine bio je kroz sve vjekove promatran kao 
nešto »idealnije«, nego što je pojam individualnosti i samovlasništva. 
Nije zato čudo, da je kolektivizam postao mitom i idejom-vodilicom 
novoga gospodarskog reda na ruševinama individualističko-kapitalistič- 
koga sistema. 

Mi se ovdje ipak ne ćemo dati zanositi tim mitom, nego ćemo sa¬ 
mo da ogledamo onaj kolektivni sistem porodične zemljišne svojine, 
živio kod našega naroda kroz stoljeća i koji je sačuvao, kao naj¬ 
veću svetinju, to kolektivno vlasništvo običajnim našim pravom, a koje 
je pozitivno zakonodavstvo XIX. stoljeća pod imenom »kućne zadruge« 
unijelo u imovinsko-pravni kodeks. — Lijepo kaže dr. T o n č i ć za 
tu instituciju u svojem referatu na prvom pravničkom kongresu u Beo¬ 
gradu god. 1925.: 

»Kućna je zadruga institucija našega seljaštva, nacionalni pro¬ 
dukt njegove psihe, njegova vlastita originalna tvorevina, stvorena bez 
tudjega uzora i bez utjecaja domaćega zakonodavstva i pravničkih kru¬ 
gova. Stvorila ju je pravna svijest i potreba našega seljaštva, koje ju 
je samo uredilo običajima kao svoju imovinsku zajednicu i kao tip svo¬ 
ga seljačkoga obiteljskog poretka s posebnim obiteljskim pravom, uni- 
jevši u nju ne samo svoju imovinu i rad, već i ljubav porodičnu i uza¬ 
jamnost, mnogo prije, nego li je zakonodavstvo donijelo zakonske pro¬ 
pise za njeno uredjenje.«®) 

Nakon što nas je time uveo u bit te kolektivne imovine njezin 
bezuvjetno najbolji živi poznavalac, mdmoilazimo kraj svih onih teorija 
o postanku »zadruge«, o kojima se vodila borba gotovo više kod 
stranih naroda: Ceha, Poljaka, Nijemaca, Francuza, Engleza, nego 
li kod nas samih. Za nas je od najveće važnosti, da promotrimo sam 
ustav zadruge, kako da uzmognemo po njegovim pravnim načelima iz¬ 
graditi Svoje domaće zakonodavstvo za zemljišnu svojinu kao i svoj 
cjelokupni »Seljački zakonik«. 

Po zadružno-pravnom načelu sva je imovina zadruge kolektivna 
svojina sviju članova kuće (šire i uže porodice). Ta imovina ostaje ne- 
iza smrti bilo kojega člana porodice, pa bilo to i samoga kuće- 
domaćine, koga izabiru svi punoljetni članovi.®) 

Domaćin nema nikakova drugog prava, nego da zastupa kućnu 
zajednicu prema trećim licima, upravlja gospodarskim poslovima j 
drži disciplinu medju članovima. Smrću kućegospodara ne mijenjaju 
se ni u čemu imovinsko-pravni odnosi same kuće. 

Život u kućnoj zadruzi bio je sve do početka XIX. stoljeća ure- 
djivan običajnim pravom u svim južno-slavenskim zemljama. Prve se 
pisane norme nalaze u zakonu od 7. kolovoza 1807., kojim se uredjuju 
običajna prava u našoj vojnoji granici. 

Za krajeve, koji su pripadali pod bansku upravu (tzv. »provin¬ 
cijal«), stupio je zakonom od god. 1870. po prvi puta uredjivani zadru- 

®) Vidi »Mjesečnik«, str. 433., god. 1925. 

9) Po našem pozitivnom pravu biraju kućegospodara natpolovičnom većinom' 
svi članovi: muški i ženski, koji su navršili 18-tu godinu (§ 8, al. 3.). 


18 — 



im odnos. Na žalost, taj je zakon bio slabo u prilog razvitku zadruž¬ 
noga života jednako kao i drugi zakoni, koji su slijedili u godini 1874. 
i 1876. — Kao posljedak reakcije protiva propadanja zadružnoga ži¬ 
vota jeste zadružni zakon od 9. svibnja 1889. s novelom od 30. 
travnja 1902. 

Uza Sve nesavršenosti tog’a zakona, možemo reći, da je on naj¬ 
vjerniji odraz naših pravnih običaja. Tome zakonu možemo i da za¬ 
hvalimo, što se zaustavilo ponešto raspadanje seljačke imovine. A uko¬ 
liko je ta imovina i prelazila u samovlasništvo, prelaz iz kolektivnoga 
života u individualistički bio je mirniji i laganiji, pa zato i bez većih 
gospodarskih i socijalnih potresa. — No glavna dobra strana toga za¬ 
kona jest upravo njegov zadružni duh. Zato posvema ispravno tvrdi 
za nj dr. Pliverić u pomenutoj saborskoj, raspravi: »Sadašnji naš 
zakon (naime zakon o zadrugama iz god. 1889.) napustio je staru pro- 
tivštinu i nepouzdanje u zadrugu, dok su prijašnji zakoni upravo hrlili 
i žurili se, kako će čim prije razvezati vezani zemljišni posjed zadružni 
i prepustiti ga u posve slobodno vlasništvo seljaku, ne po ustanovama 
kakvog zadružnog zakona, nego po istim ustanovama, koje vrijede za 
ostali posjed po našem gradjanskom zakonu. Dok je to bivalo po pri¬ 
jašnjim zakonima, ovaj se zakon tuđe zaustavio i htio j e zaštititi 
taj posjed seljački od one sudbine, koja ga je nemi¬ 
novno morala stići, ako panepod Opći gradj. za- 
k o n«. 

Medju temeljne pogrješke toga zakona možemo svakako ubrojiti 
pozitivnu njegovu zabranu stvaranja novih zadruga na posjedu, gdje 
je jednom individualno vlasništvo bilo knjiženo. 


0 životu i 0 pravnom stanju zadruga imaju i danas naši pravnici 
i sociolozi, a i agronomi, naj različiti ja mnijenja. Neki drže, da bi tre¬ 
balo sve zadruge ukinuti zakonskim putem, kao što je to učinila Ma¬ 
džarska. Drugi opet drže, da su zadruge nesposobne za život, da su se 
preživjele, pa da će same po sebi nestati. Ti isti tvrde; »Život je za¬ 
druge stvorio, život će zadruge i otstraniti«. 

Moramo na žalost priznati, da je malo pravnika, sociologa, eko¬ 
nomista, a i agronoma, koji bi vidjeli u tom tipu kolektivne zemljišne 
svojine našu najjaču, najbolju i jedinu osnovicu, po kojoj bi se 
imao uredjivati sav zemljišni posjed našega se- 
1 j aštva. Ne spominjući u tom pogledu interesantne radove starijega 
datuma, napose one od dra B a d a j a i dra Ivana Strohala, zaslu¬ 
žuju osobitu pažnju kod nas novije publikacije od dra V. Kriško- 
V i ć a^®) i bivšeg vel. župana i banskog savjetnika u m. dra T o n c i ć a. 
— Dr. Tončić u svojoj knjizi »Vrhovne upravne i sudske rješidbe« (Za¬ 
greb 1925.) iznio je uz druge zanimljive podatke o zadružnom životu i 
statističke službene podatke o stanju zadruga god. 1915., odnosno^ god. 
1924. Ti nam podaci oprovrgavaju tvrdnje neprijatelja zadružnoga 
života. 

ttl) V. Krišković: Hrvatsko pravo kućnih zadruga, Zagreb 1925. 

Iz istih podataka vidimo naime, da je broj zadruga u Hrvatskoj 
i Slavoniji iznosio u 1915. godini: 112.065 kuća sa 178.415 obitelji s po¬ 
vršinom od^ 1,222.451 jutara. Za istu periodu ne posjedujemo, na ža¬ 
lost, statističkih podataka o svima seljačkim gazdinstvima, da bi mogli 
ustanoviti omjer prema seljačkim domovima individualnoga tipa. No 
ako su po Zoričiću^i) činile zadruge u 1895. godini; 16,6% gazdin¬ 
stva, prema ukupnom broju sviju seljačkih domova, to se u godini 
1915. taj postotak nije nipošto umanjio. Istina, zadruge s mnogo poro¬ 
dica sve se više raspadaju; one poprimaju sve više svoj normalni 
značaj kolektivne svojine od jedne ili dvije obitelji. A taj 
tip ima upravo i novo zakonodavstvo da poprimi, 
t. j. da se svaka seljačka imovina, bez obzira na broj 
obmelji, ima smatrati kolektivnom svojinom onih, 
kojijeprivredjuju. 

Dr. T o n č i ć s pravom zato kaže u »Vrhovnim upravnim 
i sudskim rješidbama« (str. 7.): »Porodična dakle ili kućna zadruga 
pokazuje još sveudilj narodnu našu individualnost, te životnu snagu 
našega seljaštva. Ona je još i sada, a i ostat će institucija 
ne samo dobra, već i potrebna tako dugo, dok na nje¬ 
zino mjesto ne stupi institucija bolja i priklad- 
n i j a«. 

U istoj knjizi podao nam je dr. Tončić i drugih interesantnili 
službenih podataka, kojima je pobio sve tvrdnje onih naših pravnika i 
agronoma, da samo seljaštvo, tobože, perhorescira 
kućnu zadrugu. 

Prema našemu naime zadružnomu zakonu od god. 1889., odnosno 
od god. 1902., mogu se sve grane podijeljene zadruge unijeti u grun¬ 
tovne knjige ili kao nove kućne zadruge ili kao samovlasništva. U ovom 
posljednjem slučaju knjiži se samovlasništvo jedino na zahtjev sviju 
članova te grane (isp. § 36. Z. Z.). — Medjutim što nam govori statisti- 
kać — Od 24.151 starih zadružnih domova s ukupnom površinom od 
382.186 jutara nastalo je diobom 72.725 novih seljačkih domova, od 
kojih se samo 25.044 seljačkih obitelji izjavilo za samovlasništvo, dok 
je svih ostalih 47.681 seljačkih domova knjiženo kao nove zadruge. 

Pošto zadružni zakon ne predvidja nikakove podiobe zemljišta 
»in natura« na jednake dijelove, broj se čestica nije nipošto umna¬ 
žao u razmjerju prema ukupnomu broju novo nastalih seljačkih do¬ 
mova. Tako je 24.151 starih zadružnih domova posjedovalo 518.826 
zemljišnih čestica, dok se trostrukim brojem- novih domova (72.725) 
stvorilo nešto tek preko dvostrukoga broja čestica, t. j. 1,204.678 če¬ 
stica.^®) 

Promotrivši posvema objektivno ove brojke, moramo samo jedno 
da zaključimo, što je i ustvrdio već dr. P1 i v e r i ć na pomenutom 
mjestu: »A ko i jest istina, da broj dioba raste iz dana 

^1) Zoričić: Gospodarstva u Hrvatskoj i Slavoniji 31. prosinca 1895. po- 
opsegu njihovu (»Vjesnik zemalj. statist, ureda«, sv. II.), Zagreb 1900. 

12) Isp. Tončić: str. 248. i 284.—286. 

u d a n, nar o_d naš nijenapi^stio zadrugu. Mi još ni- 
.smo doznali, da se igdje koja skupština naroda s e - 
ljačkoga sloja izjavila zato, da se dokine zadruga, 
da se proglasi vlasništvom i posjedom, koji potpa¬ 
da pod opći gradj. zakon, niti je u tom smislu koja 
općina poslala molbu niti koja županija, niti koje 
pozvano i n t e ne s i r an o društvo... Da bi zadruga 
mogla i može u današnjim okolnostima pomoći na- 
pi'.etku seljačkoga staliža, to može svatko vidjeti, 
tko se prošeće kroz selo i obad je ga, jer će on, ako 
ima vješto oko, opaziti, da je jedan posjed zadružni, 
a drugi da nije zadružni.« 

Iz svih navedenih statističkih podataka možemo jasno vi¬ 
djeti, da sami seljaci, prema svome zadružnomu mentalitetu, punim 
pravom radije izabiru sistem kolektivne svojine za svoje imovinsko- 
pravne odnose, nego li sistem samovlasništva, i ako se taj sistem od po 
jedinih pravnika ističe kao moderniji i liberalniji, a od 
agronoma za gospodarstvo napredniji. Seljaci nasuprot vide 
sve prednosti sistema kolektivne svojine, gdje je sva seljačka imovina 
vlasništvo onih, koji na njoj saradjuju, a e o i p s o isključuju se od su¬ 
vlasništva svi oni, koji se udaljuju iz kuće bilo kao profesionalci dru¬ 
gih zvanja, bilo kao izudane osobe. Nikakav individualni duh nije sto¬ 
ga mogao ugušiti onaj pravni osjećaj naših seljaka prema ispravnim 
načelima: »Ko je pri djelu, taj i pri j'elu«, t. j. jednake pravice samt 
onima, koji na domu rade! 

Uostalom, kako je već i napomenuto, svi praktički pravnici znat 
će vrlo dobro i iz iskustva, da se najveći broj ostavinskih parnica vodi 
samo radi toga, što naše seljlaštvo, i iza punih 80 godina primjene gradj. 
zakonika na seljačku imovinu, živi još uvijek u duhu kolektivne svo¬ 
jine, a smatra za najveću nepravdu, da n. pr. koja izudana osoba iza 
20—30 godina potražuje svoj dio od brata, koji je radio na očinskom, 
domu i koji je možda i svojim trudom uvećao vrijednost toga doma. 
Nepravdom smatra naš seljak i to, da mora iza smrti očeve dijeliti imo¬ 
vinu s onim, pa makar i s rodjenim bratom, koji je davno ostavio svoj 
dom, bilo što je pošao u strani svijet, bilo u grad po drugome zvanju, 
a da nije mario kroz sve to vrijeme za svoju kuću i da nije pridonio^z.a 
nju ni jedne pare. U svojem čvrstom osvjedočenju o pravdi seljak ce¬ 
sto voli da izgubi u parnicama i cijelo svoje imanje, nego da se pod¬ 
vrgne pozitivnim normama gradj. zakonika, koji ne pravi nikakove 
razlike medju djecom i njihovim pravnim sljednicima, kao niti med|U 
onima, koji su ostali na domu, i onima, koji su ga već davno napustili. 

Istina, pokret oko podiobe kućnih zadruga tokom druge polovice 
XIX. stoljeća smatrao se često i medju samim seljaštvom kao neki li¬ 
jek u agrarnim njegovim krizama, koje su upravo tih godina harale na¬ 
šim selima. Medjutim se samo seljaštvo brzo osvijestilo, te je uvidjelo 
svoje vlastito rasulo u sistemu, gdje. je otac obitelji mogao kao^samo- 
vlasnik prodati i rasipati cijelu obiteljsku imovinu, koju je on sam ba¬ 
štinio kao očevinu, a o kojoj je ovisio život i njegove žene i njegove 


— 21 — 


J 


djece. Za to govori najbolje onaj uscuvani duh o kolektivnoj svojini 
kao i napomenuti statistički podaci o broju zadružnih seljačkih domova. 


Brojčano stanje zadruga nije jako samo u Hrvatskoj i Slavoniji 
nego i u predratnoj Srbi j i. Prema statistici od god. 1905. bilo je ta¬ 
mo od 352.748 seljačkih domova 207.932 doma po sistemu kućnih za¬ 
druga, dakle većina od ukupnoga broja. 

U Bosni i Hercegovini, temeljem naredbe od 21. srpnja 
1919., odnosno zakona od godine 1922., svi bivši kmetski domovi imaju 
se u gruntovnim knjigama ureda radi unijeti kao kolektivne obi¬ 
teljske svojine slobodnih seljaka. Tako je time zakonom ne samo oslo- 
bodjeno od kmetstva 93.368 domova sa 566 hektara zemljišta, nego je 
moralo biti u gruntovnicu uneseno i toliko domova kao kolektivna svo¬ 
jina, ravnana prema pozitivnom zadružnom zakonu, koji vrijedi za Hr¬ 
vatsku i Slavoniju. Ovome broju imaju se pribrojiti jošte tisuće drugih 
slobodnih domova, koji su već od prije bili kućne zadruge, upravljane 
običajnim pravom. 

Zadružni život manje je poznat u Dalmaciji. No i ondje se 
na području bivše Dubrovačke republike: u Konavljima i na Pelješcu 
zadržao zadružni život sve do danas. 

Spomenuli smo pako za Crnu Goru, da je ondje običajno 
pravo kolektivne svojine postalo pozitivnim općim imovinskim za¬ 
konom. 

Upogled ovih jasnih činjenica tvrdimo; 

Kolektivna obiteljska svojina ne smije se nipošto promatrati, kako 
bi to neki htjeli, kao preostatak primitivne pravne institucije, a niti kao 
neka novotarija u duhu marksističkih utopija, a niti kao izolovana po¬ 
java, koju samo vrijeme treba da ukloni. Duh kolektivne svojine na 
zemljišnu imovinu živi još danas u svijesti većine seljačkoga naroda, 
dok Su načela gradj. zakonika o samovlasništvu promatrana kao nepri¬ 
rodna novotarija zemljišnoj imovini, a ujedno i shvaćana od većine 
našega seljaštva kao najveća nepravda. Bit će stoga zadaća 
zakonodavca, da ovu svijest seljaštva o kolektiv¬ 
noj svojini zemljišta legalizira i generalizira na 
svu seljačku imovinu. Time će se onda i izbjeći svima onim 
kobnim parnicama uslijed primjene raznih pravnih tipova svojine, koji 
su danas u praksi na istom političko-upravnom području. 

13) Žaliti je, da duh ovoga zakona nisu prihvatile ni sudske uredovne vlasti, 
a ni kasnije pozitivne naredbe, jer je zakonom od 17. svibnja 1928. o bivšim kme- 
tovskim selištima i stečenim beglucima dokinuto kolektivno vlasništvo bivše kmetov- 
ske porodice, te uvedeno načelo individualnoga vlasništva-. 

11) Možda će se mnogi od naših pravnika i agronoma spoticati o samo ime 
»kućna zadruga«, s kojim je imenom vezana i mnoga loša strana te naše historičke 
gospodarske i socijalne institucije. Unaprijed izjavljujemo, da se nipošto ne kani¬ 
mo boriti za taj pravni termin, koji je i onako stvoren tek zakonodavstvom XIX. 
stoljeća, a nipošto po samome narodu. Mi se želimo boriti i zalagati samo za duh 
te pravne institucije, pa zato i radije želimo dati tome duhu i instituciji ono pravno 
nazivlje, koje je i sam narod stvorio pod imenom »seljački dom« ili »kuća«. 

Novo zakonodavstvo, koje bi zato usvojilo samo f a k u 11 a- 
tivno uvodjenje kolektivne svojine na seljačku imo¬ 
vinu, uvećalo bi, bez sumnje, broj seljačkih domova kolektivnoga si¬ 
stema; ipak time ne bi nipošto bio definitivno riješen sam problem ne- 
sredjenih imovinsko-pravnih odnosad®) 

Ima još jedan razlog, koji govori za zasebno zakonodavstvo o se¬ 
ljačkoj imovini: 

Zemlja već po svome značaju mora imati svoje posebno zakono¬ 
davstvo, različno od zakonodavstva na dobra, stvorena isključivo tehni¬ 
kom, t. j. dobra, koja se daju umnožavati bez broja, prenositi s jednoga 
mjesta na drugo i t. d. Zemlja se i po svojoj raznolikoj plodovitosti i 
po svojoj ograničenoj površini i po svome posjedovanju bitno razlikuje 
od svih drugih stvari, koje mogu da postanu hez poteškoća individual¬ 
nom svojinom. 

Prema tome, niti vrijednost zemljišta, niti prenosi, niti otudjiva- 
nje, a niti zemljišno opterećivanje ne mogu biti predmetom općega 
prava. Zemlja je imovina, a i svojina »sui generis«; 
ona ima svoju vlastitu vrijednost različitu od 
svih drugih stvorenih vrednota. Dosljfedno tome, 
ona mora, imati i svoje zasebno pravo, koje se 
razlikuje od praiva na imovinu pokretnu i indu- 
strij alnu. Svojina seljaka na zemljište mora i prema tome biti raz- 
lična od svojine jednoga radnika, oprtnika i intelektualca na predmete, 
koji su stvoreni njihovim djelom. Prema tome bilo bi tek krparenje, 
kad bi se išlo stvarati nekakov posebni zakon samo za t. zv. »seljački 
nasljedni red«. Treba nasuprot da se stvori cjeloviti zakon o svoj 
zemljišnoj imovini,, koji će po svojoj biti sadržavati i nasljedni red za 
seljiačku imovinu, različit od nasljednoga reda za gradjansku imovinu, 
upravljanu po gradj. zakoniku. 

Konačno je i pravedno, da u našoj državi,^gdje seljaštvo čini ve¬ 
ćinu pučanstva, ima ono i svoje posebno seljačko pra v o na imo¬ 
vinske odnose, kako ga imaju i drugi manje brojni staleži: radnici, 
trgovci, obrtnici, industrijalci i t. d. 


15 ) Poznato je, da je zasebnome tijelu, kome su na čelu trojica vrlih naših 
pravnika: Živojin M. P e r i ć, dr. Dragutin Tončić i dr. Vasihje P o p o v i ć, po¬ 
vjerena izradba nacrta zakona o porodičnim zadrugama, kojim bi se zakonom imali 
jednolično uredjivati imovinski i socijalni odnosi u svim postojećim zadruga¬ 
ma, u koliko iste. postoje u našoj državi. I ako bi taj jedinstveni zakon značio bez¬ 
uvjetno veliki napredak prema prijašnjim pozitivnim zakonima i pravnim običaji¬ 
ma, napose u onim svojim §§-ima, gdje se predvidja osnivanje novih za¬ 
družnih domova, kada to zaključe ili zakonski baštinici samovlasničkog ima¬ 
nja iza smrti oca ili ka-da to ushtije sam samovlasnik kao pretstavnik obitelji, to bi 
se ipak po našem sudu, a i po realnim potrebama jednoličnoga pravnog prosudji- 
vanja seljačke imovine, i ovaj zakon morao smatrati prolaznom sti¬ 
lizacijom do stvaranja općeg seljačkog zakonika. Cilj bi pak 
istoga zakonika imao da bude, da na osnovici kolektivne obiteljske svojine, kao oba¬ 
veznoga i jedinstvenoga pravnog tipa, uredjuje svu seljačku imovinu na 
cijelom našem državnom području. 

Istina, kod stvaranja jedinstvenoga zakonika za seljačku imovinu 
imat ce zakonodavac da vodi računa o nekim opravdanim i ne¬ 
opravdanim prigovorima našim starim zadrugama. Zako¬ 
nodavac ce imati zato da uklanja slabe strane starih zakona a da za- 
stTjačke^'klas'^ seljačkom zakoniku sve ono, što je bezuvjetno u interesu 

Prigovori protiv života i rada u našim starim zadrugama bili su 
napose slijedeći; 


1. Z a d r u g a s 1 a b i privatnu inicijativu i uma¬ 
njuje produktivnost; zadruga je zaprekom mo¬ 
dernom naprednom tehničkom radu. 

Kao odgovor na taj prigovor kažemo: 

Om, kojb tako govore, ne poznaju nipošto niti polja, niti goveda, 
niti orudja naših zadruga. Neka se pogleda realni život tih zadruga, a 
ne samo da se kopiraju apstraktne teorije o lijenosti, o konzervatizmii, 
o zaprekama tehničkomu napretku u kolektivnoj svojini. Napredna kul¬ 
tura, bogatstvo, lijiepa stoka, dobro obradjeni vinogradi i polja nalaze 
se danas upravo na zadružnim domovima, ili kako Pliverić kaže: »Može 
svatko vidjeti, da je jedan posjed zadružni, a drugi da nije zadružni«. 

Dopuštamo, da su nekada zadruge proizvodile primitivnim nači- 
nom obradbe'i ekstenzivnim gospodarenjem jedino za svoje kućne po¬ 
trebe. No treba da se uzme u obzir, da je takova primitivna i ekstenzivna 
proizvodnja bila za onda posve ekonomična, t. j. niti cijene proizvodi¬ 
ma, a niti prometna sredstva: ceste, željeznice, vodeni putovi i t. d. nisu 
odgovarali intenzivnoj proizvodnji za tržište. 

Možemo zato smiono da ustvrdimo: U onim krajevima, g'dje su 
cvjetale zadruge, bilo je pravo blagostanje naših seljaka, dok je bi¬ 
jeda, osiromašenje, emigracija nastupila sa sistemom samovlasništva. 

^ narodni čovjek i poznavač seljačkoga života dr. Ba¬ 

nja v č i c nije se strašio ustvrditi: »U instituciji zadruge imamo one. 
sto je postalo p.rolom sadanjega vijeka, imamo kolektivizam, koji je 
bedem proti bijedi i nevolji socijalnoj.« 

2. Drugi je prigovor upravljen socijalnomu životu u 
zadr-uzi, a napose zloupotrebi domaćinske vlasti 
i prisilnomu životu više porodica u zajednici. 

prigovor daleko realniji. Novi će zato zakon o zemljišnoj 
kolektivnoj imovini imati strogo opredijeliti vlast kućedomaćine protiv 
zloLipotieba, no ujedno ce morati da mu dade i veću disciplinsku vlast 
nad clanovirna seljačkoga doma. Nepokorne, nezadovoljne i lijene čla¬ 
nove rnorat ce ostali članovi nemilosrdno da bacaju iz svoga doma pu- 
tern. prisilne otpravnine, kao što i marne pčele-radilice izbacuju iz svoje 
košnice lijene trutove. — Što se tiče života u zajednici od više poro¬ 
dica, imat ce novi zakon biti liberalniji i olakoćivati stvaranje novih 
domova, makar i s pojedinačnim seljačkim porodicama. 

Nakon svega onoga, što je ovdje izloženo, možemo već sada da 
utvrdimo osnovna načela, kojih bi se zakonodavac imao držati stvara¬ 
jući novi seljački zakonik s kolektivno-obiteljskom svojinom (»seljač¬ 
kim domom«): 

1. Zakonik, kojim će se uredjivati imovinsko-pravni odnosi naših 
seljaka, mora biti jedan i obvezatan za sve seljačke 
domove, t. j. za one zemljišne posjede, koji su glavno vrelo privrede 
nekoj seljačkoj užoj ili široj porodici. Manje zemljišne čestice, koje su 
svojina radnika, obrtnika ili intelektualaca, mogu se podvrći pod isti 
seljački zakonik, ali ne moraju. Ne bi se smjela, prema tome, dopustiti 
u budućnosti nikakova koegzistencija dvaju pravnih sistema za seljački 
posjed i seljačku imovinu. 

2. Sva nepokretna imovina seljačkoga doma: zemljište, kuće, 
zgrade, kao i pokretna dobra, koja služe zajedničkoj privredi, m o- 
raju biti kolektivna svojdna cijeloga doma. — 
Lične svojine može da bude jedino u odijelu, uresima i u predmetima 
porodičnih uspomena. Dosljedno tome, i svaki priraštaj vrijednosti, bilo 
to prikupom, bilo to baštinjenjem, bilo kojim drugim sticanjem postaje 
Svojina cijeloga doma, a nipošto pojedinačne porodice, pa makar taj 
priraštaj nastao zaslugom iste. Ne smije se dozvoliti prema tome nika- 
kove zasebne inokoštine i osebunjaka, jer su ti upravo bili i povodom 
svima zlima u našoj staroj zadruzi. U seljačkom domu ima se dosljed¬ 
no provoditi načelo: »Jedan za sve, svi za jednoga«. 

3. Time, što je cijela porodična imovina jedna kolektivna svo¬ 
jina, postaje seljački dom juridičkom osobom, u kojoj samo 
jedno od fizičkih lica — članova doma — vrši funkciju upravite, 
lja zajedničkom imovinom i zastupnika prema trećim licima, 

4. Članovi su seljačkoga doma svi oni, koji su 
rodjeni u tom domu, koji su ušli u kuću po ženidbi (udaji) ili po posi- 
njenju, no koji i istodobno stalno borave i rade na domu prema načelu: 
»Ko je pri djelu, taj i pri jelu«. Prema tome žena (djevojka), koja se 
iztidaje u tudju kuću, gubi sva prava svoga staroga doma, no istodobno 
dobiva sva kolektivna prava svoga novoga doma, kao što ga imaju i svi 
ostali već članovi u toj kući. Ta prava zadržava žena i onda, kada obu- 
dovi. 

5. Svi članovi seljačkoga doma imaju ista 
prava i iste dužnosti. Vršenje je ipak prava pridržano svi¬ 
ma odraslim članovima (muškim' i ženskim), koji su navršili 18-tu go¬ 
dinu života i koji u zajednici čine pravno tijelo »porodično vijeće«. — 
Dužnosti se vrše ili pojedinačno ili zajednički — podiobom rada. — Ne 
mijenja ništa na stvari, da li seljački dom sačinjava jedna ili više brač¬ 
nih porodica. Ako seljački dom čini samo jedna porodica, to je redovito 
otac te porodice i upravitelj samoga doma; no u slučajevima kakove 
trajne bolesti, starosti, nemoći ili smrti, može oca zamijeniti u upravi 
doma ili njegova žena ili jedno od njegove djece. 

6. Po istome načelu, po kojemu su legalni članovi seljačkoga. 

doma svi oni, koji borave i rade na tome domu, prestaju biti 
članovima seljačkoga doma oni, koji ne borave 
više na tome domu, pa makar bjli u istome i ro- 
d j e n i. Prestaje stoga biti članom; 

a) Ureda radi — automatski — osoba, koja postane 
članom drugoga seljačkoga doma ili druge koje obitelji: bilo što se izu- 
dala, bilo što je posinjena, bilo napokon što je koji član doma izabrao 
zvanje liberalno ili industrijalno (obrtničko), koje mu osigurava egzi¬ 
stenciju izvan njegova domad®) 

b) Po sporazumu porodičnoga vijeća, kada se 
koji član seljačkoga doma hoće dragovoljno iseliti iz kuće, da si 
potraži zvanje, zaradu ili da osnuje drugdje novi dom; u tom slučaju 
dobiva takov član otpravninu u gotovini, koja ipak nikada ne može da 
premaši polovicu virtuelnoga dijela na imovinud') 

16) Smatramo načela ove točke od neprocjenjive vrijednosti za razvoj budu¬ 
ćih naših seljačkih domova. Naš ih je zadružni zakon od god. 1889. u §§-ima 50. 
do 53. razradio, i ako je stilizacija ostavila dosta praznina prema savremenom go¬ 
spodarskom i socijalnom životu. — Po našem mišljenju, imao bi i prema »Seljač¬ 
kom zakoniku« ostati seljački dom nedjeljivom baštinom kroz više gene¬ 
racija upravo time, što će ženski članovi gubiti automatski pravo na porodičnu imo¬ 
vinu u času svoje udaje i prelaza u drugi dom. Muškim pako članovima moći će se¬ 
ljački dom — bez ikakva medjusobnog jala i prigovora — da osigura za mladosti 
egzistenciju izvan doma školovanjem bilo za industrijska (obrtna) zvanja, bilo za 
intelektualna (liberalna) zvanja, dok će istodobno oni muški članovi, koji će ostati 
na domu. moći za mladosti steći profesionalnu poljoprivrednu izobrazbu. Tako će 
seljački dom djelovati na podizanje profesionalne svijesti i izobrazbe jednako onih, 
koji će ostati na domu, kao i onih, koji će izaći iz doma. Time će, i bez ikakova 
prisilnog izbaštinjenja pojedinih članova, teći zdrava i svježa krv neprestano sa 
sela u druge staleže, dok će se seljački dom po prirodi čuvati od dioba do posljed¬ 
njih granica mogućnosti. Nedjeljivost seljačke imovine bit će napose potrebna, gdje 
seljački dom ne bude više omogućavao najmanje izmjere većemu broju diobenih 
grana. 

Takovim automatskim gubitkom prava na porodičnu imovinu seljački dom, 
čuvajući načela i predaje našega pravnoga shvaćanja, vršit će po sebi sve dobre 
strane germanskog imovinsko-pravnog sistema »Anerbenrechta«. 

Važno je, da se istaknu ove prednosti za podizanje opće narodne kulture po 
seljačkome domu baš u odnosu prema sistemu samovlasništva po gradj. zakoniku. 
Na samovlasničkom posjedu opravdano naime i s jalom gleda jedan član obitelji 
školovanje drugoga člana, jer dobro zna, da iškolovani član za industriju ili za koje 
intelektualno zvanje nije time izgubio svoja prava na očevu imovinu. Svaki oprav¬ 
dano kaže: »Zašto da on ide u školu ili zanat, a ne ja? — Zašto da ja moram ra¬ 
diti na domu za brata, koji hoće da bude gospodin, kada će on i onako jednom doti 
po svoj dio?« 

Razumjet ćemo onda, zašto je dosada sa samovlasničkih seljačkih domova po¬ 
stajao pravi bijeg u gradove, ali ne onih školovanih ljudi nego upravo neškolovanih. 
koji su,^ 1 kraj svega svoga bijega i kraj svega svoga zvanja i izvan doma, računali 
na baštinu očinstva i materinstva bez ikakove svoje lične saradnje. Imade slučajeva, 
gdje je otac od sedmero sinova ostao na selu u domu tek s najmladjim djetetom od 
12 godina, jer su se svi odrasli sinovi razbježali po svijetu i poženili izvan kuće, ra¬ 
čunajući uvijek na svoj zakonski dio iza smrti očeve. 

Potrebno je stoga, da seljački dom upravo ovim pozitivnim i preciznim nor¬ 
mama 0 automatskom gubitku suvlasništva bude odgojnim rasadištem valjanih čla 
uova sviju narodnih staleža, a da kraj toga ne mora sam sebe da upropaštava. 

l'i') I ovom točkom kao i predjašnjom ide se za što jačim čuvanjem seljač¬ 
koga doma protiv dijeljenja. Ukoliko zato pojedini članovi ne bi morali da gube 

c) Po adluci sudbenoj, kada koji član seljačkoga doma. 
ostavi svoj dom protiva sporazumka porodičnoga vijeća, ili kada svoje¬ 
voljno kroz izvjesno vrijeme prekine sve veze s domom, na pr. kroz pet 
godina, ili kada ga se isključuje iz svojte radi nediscipline ili kakove 
javne sablazni, kojom se nanosi sramota cijeloj porodici i t. d. U svim 
tim slučajevima može odrediti sudbena vlast neku otštetu za lišena 
prava. 

Svi oni, koji su prestali biti članovima »ureda radi« ili »po spo¬ 
razumu porodičnoga vijeća«, mogu se vratiti svome domu (pravo azila), 
no ne uživaju nikakovih prava suvlasništva bez novog uzadruženja. 

7. U svima prijepornim stvarima nadležan je r e d o v i t i s u d 
po sumarnom postupku, a ni u kojem slučaju politička oblast. 

8. Kako je seljački dom juridička osolba, nema u njem-i 
mjesta oporuci, a niti ostavinskim raspravama. Smrt jednoga člana 
doma, pa bio taj i otac obitelji ili pretstavnik ili kućedomaćina, ne 
unosi nikakve izmjene u posjedovnim odnosima, jer njegov virtuelm 
dio pripada njegovom smrću preživjelim članovima u domu. Cijela i 
nedjeljiva imovina uživa se automatski po svim živim članovima. — 
Jedino u slučaju diobe seljačkoga doma na nove porodične grane unosi 
se seljačka imovina i tih grana kao kolektivna svojina novih juridickili 
osoba — novih seljačkih domova. 

9. Dioba seljačkoga doma dopušta se: 

a) ako većina članova doma to traži; — i 

b) ako svaka diobena grana može kod diobe dobiti najmanju iz¬ 
mjeru, koja je zakonom predvidjena za svaku granu; tu najmanju iz¬ 
mjeru može sudska vlast da snizi, ako se pretstavnik grane ili koji 
drugi od članova bavi nuzgrednom privredom, n. pr. ribarenjem, obr¬ 
tom, šumskim profesionalnim radom i t. d. 

10. Dioba seljačkoga doma vrši se na jednake dijelove p o g 1 a- 
V a m a, a nikako po lozama. — Može se tek učiniti iznimka od jed¬ 
nakoga dijela za mušku djecu do 16-te godine, za djevojke do 20-te 
godine, te za starce i starice iznad 65. godine. Dioba nepokretnina vrši 
se jedino prema njihovoj! vrij ednosti, tako te se gospodarske ne¬ 
pokretne jedinice sačuvaju što više od dioba. Eventualni višak 
ili manjak u vrijednosti kod diobe nekretnina ima se nadoknaditi u 
gotovini.^®) 

automatski pravo na suvlasništvo prema predjašnjoj točki, to se po ovoj ima olak¬ 
šavati svakomu članu dobrovoljni izlaz iz doma, bilo pojedinačno, bilo sa 
svojom užom porodicom uz otpravninu redovito u pokretninama, a tek u iz¬ 
nimnim slučajevima u nekretninama. Koliko se bude morao takovom otpravninom 
teretiti seljački dom, potrebno je, da to bude hipotek'arno-amortizaciono optereće¬ 
nje putem kojega poljoprivredno-kreditnog instituta. 

18) Držimo posvema logičnim i opravdanim u duhu dosljedno provedenih za- 
družnih načela, da se imovina seljačkoga doma dijeli po glavama a ne po lo¬ 
zama, i ako je u nekim dijelovima naše države, n. pr. u bivšem gradjanskom po¬ 
dručju Hrvatske i Slavonije, t. zv. »provincijalu«, bila zakonom uvedena i dioba po- 
lozama. Seljački dom po svojoj je biti porodična zajednica rada i života. 
Po načelima »svi za jednoga, jedan za sve«, ne može nitko da ima kakovih drugik 

11. Da se ne otešćava dioba seljačkoga doma, zakonsko uredjenje 
istoga imalo bi biti usko povezano sa zakonom o unutrašnjoj,' ko¬ 
lonizaciji kao i sa zakonskim institucijama poljopri¬ 
vrednog kredita. Tima zakonima moralo bi se omogućavati, a 
napose pomoću amortizacionoga seljačkoga zajma, stvaranje novih se¬ 
ljačkih domova u krajevima slabije napučenim svakoj porodičnoj gra¬ 
ni, koja ili želi osnovati gdjegod drugdje novi seljački dom, ili koja 
prigodom diobe staroga doma ne može da dobije svoj zakonski mini¬ 
mumi posjeda. 

12. Kolektivna svojina seljačkoga doma ne smije biti ni u kojem 
slučaju zaprekom ni ličnomu, a ni realnomu kreditu za 
gospodarsku upravu i gospodarske melioracije. Za djelomično otudjc- 
nje, hipotekarno opterećenje ili kupnju nekretnina potrebna je većinska 
privola sviju članova. Za otudjenje, odnosno opterećenje cijele obitelj¬ 
ske imovine, potreban je pristanak sviju članova. Gdje je pako oče¬ 
vidna korist kuće i racionalnog gospodarenja, može većinsku privolu, 
odnosno jednoglasnost sviju članova, zamijeniti sudska odluka. Za 

i većih virtuelnih prava na kolektivnu imovinu, osim onih, koja se osnivaju na na¬ 
čelima kolektivnoga privredjivanja, odnosno izdržavanja. Bilo bi stoga u toj poro¬ 
dičnoj »zajednici života i rada« najveća ne samo nepravda, nego i nelogič¬ 
nost s pravnoga gledišta, kad bi kod diobe seljačkoga doma pojedinac uživao io 
veća prava na kolektivnu imovinu, sto bi bio on odvjetak manjega broja onih, koji 
su tokom, predjašnjih generacija manje privredjivali porodičnoj imovini. 

Diobom po lozama dolazilo bi se u praksi do apsurda, da kakov polukretenski 
odvjetak i posljednji član jedne dalje loze dobije jednaki dio porodične imovine 
kao 20 ili 30 članova-odvjetaka druge loze, čiji su i preci, a i oni sami, daleko više 
privredjivali, nego li oni degenerisani članovi jedne loze, ili i oni egoističko-indi- 
vidualistički članovi, zaraženi možda neomaltuzijanizmom, t. j. hotimičnim iz ego¬ 
ističnih motiva ograničavanjem porodjaja djece. 

Cini nam se isto tako, da su neopravdane i nelogične kolektivnomu duhu se^ 
ljackoga doma i one odredbe izradjenoga nacrta o »porodičnim zadrugama« od gg. 
P e r i ć a i drugova, po kojima bi se porodična imovina dijelila na dvije pravne 
skupine, na t. zv. starinu i prinov. Dok bi se »starina«, t. j. skupna imovina 
predaka po tome nacrtu dijelila, po 1 o z a m a, to bi se »prinov«, t. j. stečena imo¬ 
vina živih članova dijeliia po glavama. Kako je veći dio porodične imovine 
po naravi same stvari — u redovnim prilikama upravo baština predaka, a u 
neznatnom tek dijelu prikupljena i povećana imovina po sada živim članovima, to 
bi imali u najviše slučajeva i za najveći dio imovine diobu samo po lozama. — 
A nije li time isto tako povrijedjeno osnovno načelo porodične »zaje-dnice života i 
rada« kao i generalnim odredbama diobe po lozama za svu porodičnu imovinu^ 
Možda je i medju precima postojala nejednakost u broju radnih članova pojedinih 
loza? Nepravda će time biti jošte povećana. 

Konačno su protiv dosljedno provedenih načela »zajednice rada, života i imo¬ 
vine« i one odredbe naših zakona o porodičnoj svojini, koje u slučaju diobe izdva¬ 
jaju mu.ške i ženske članove, pridošle u zadrugu udajom, ženidbom ili kojim dru¬ 
gim načinom. Po zadružnom duhu imao bi svaki član porodice da dobiva i uživa 
automatski sva i jednaka prava u seljačkome domu od onog časa, čim stupi u 
taj dom. A i sam zakon o zadrugama u svom §-u 8. daje sva prava pridošlim čla¬ 
novima, pa je zato nelogično, da ih u drugim paragrafima sužuje.' — Žele li pako 
stari članovi seljačkoga doma, da se zaštite protiv egoizma novo-pridošlih članova, 
to se seljačkome domu po odredbama samoga zakona pruža mogućnost isključenja 
svakoga člana uz otpravninu, koja ne može da bude veća od polovice ideal¬ 
noga dijela. 

kupnju ili otudjenje pokretnina u većem iznosu dostaje izričiti ili šu¬ 
teći pristanak većine. Inače, u manjim stvarima uprave seljačkoga 
doma slobodno raspolaže kućegospodar. 

13. Sve skupne terete seljačkoga doma snosi 
cijela kuća Medju terete doma spadaju svi redoviti i izvanredni 
troškovi članova; odijelo, obredi krštenja, vjenčanja i ukopa, miraz dje¬ 
vojci i udovici u pokretninama prema snazi kuće. Na teret su doma i 
svi izdaci za školovanje članova za njihovu profesionalnu izobrazbu: 
jednako za zvanja izvan doma kao i za samu poljoprivredu. Prema spo¬ 
menutomu članku ovoga zakonika imala bi izobrazba pojedinoga člana 
za zvanje izvan doma uključivati gubitak suvlasništva na imovinu se¬ 
ljačkoga doma. — Individualne terete: lična zaduživanja, dužnu otštelu 
trećim licima po sudskoj ili izvansudskoj presudi, dužan je da snosi 
svaki pojedini član obitelji; ukoliko će dug ili otštetni iznos isplatiti 
sama kuća, to se taj iznos uračunava ili diobenomu dijelu ili otpravnini 
dotičnoga člana. 

14. Ako seljački dom ostane samo na jednome članu, to se taj 
može prizadružiti s cijelom imovinom drugome seljačkomu domu, ili 
može optirati sebi tudjega člana, koji će oživjeti porodicu. U slučaju 
smrti posljednjega člana seljačkoga doma bez ikakova posinjenja, imo¬ 
vina pripada posljednjoj grani, koja je izašla iz iste kuće; ako je bilo 
više grana, to se imovina dijeli jednako medju njih. 


Prema tome možemo da postavimo usporedne diferenci¬ 
jalne oznake, kako ih je već B o g i š i ć postavio,^®) izmedju 
normi, kojima bi se odjelito imala uredjivati gradjanska imovina po 
tipu samovlasništva, a odjelito seljačka imovina po tipu ko¬ 
lektivne obiteljske svojine (»seljačkoga doma«); 


Norme gradj. zakonika za gradjian- 
sko-iiidustriialiiu imovinu: 

1. Otac obitelji raspolaže kao u 
rimskoj biLein saniovlasno svim do¬ 
brima bez ikakcve privole ostalih čla¬ 
nova. 


2. Za života i za slučaj smrti (opo¬ 
ručno) može otac slobodno da raspo¬ 
laže cijelom imovinom, osim ako po¬ 
zitivni zakoni ne osiguravaju djeci za¬ 
konski dio. 

3. Otac obitelji ostaje ne samo vla¬ 
snikom nego i upraviteljem svih do¬ 
bara, i ako ga fizičke sile ostave. Ako 
mu sudbena vlast odredi delegata, to 
taj radi u njegovo ime. 


Norme seljačkoga zakonika za se- 
ijačku imovinu: 

1. Otac obitelji vrši ulogu kuće do¬ 
maćine i ne može ni u kojem slučaju 
da raspolaže kolektivnom obiteljskom 
svojinom bez pristanka punoljetnih 
članova, odnosno odraslih članova 
(18. godina života). 

2. Kao što ne može kućedornaćina 
ničim da raspolaže za života, tako još 
manje oporučno. Cijelu imovinu na- 
sljedjuju preostali članovi bez ikako- 
vih ostavinskih rasprava. 

3. Kućedomačina — star ili mlad 
— može zaključkom porodičnoga vi¬ 
jeća vazda da bude zamijenjen kojim 
drugim _ članom porodice, bilo to muš¬ 
kim bilo to ženskim. 


18) Isp. B 0 g i š i ć: Dr la forme dite Inokosna, str. 12 i 13. 

4. Budući da otac porodice kao sa- 4. Svaki odrasli Han. može zahtijc- 

?novlcisnik može slobodno raspolagati vati dio kolektivne svojine. Većina 

članova zaključuje, hoće li to biti pu¬ 
tem diobe ili putem otštete virtiielno- 
ga dijela (»otpravninom.«). 


5. Oca obitelji (kućedomaćinu) na~ 
sljedjuje u službi domaćhie koji drugi 
preživjeli član — i to j e sve, budući 
da dioba nije uvjetovana ničijom 
smrću, nego samo na zahtjev većine 
članova. Imovina seljačkoga doma na¬ 
stavlja se nedjeljivo pod upravom no¬ 
voga kućedomaćine. 

6. Porodična imovina pripada n a- 
č e In 0 samo onima, koji su pod kuć¬ 
nim krovom i koji u zajednici života 
imadu i zajednicu privredjivanja. Sva¬ 
ki trajni istup iz zajednice uključuje i 
gubitak prava na porodičnu imovinu. 

Iz ove poredbe o primjeni gradjanskog i seljačkoga zakonika na 
imovinu vidimo, kako posvema oprečna načela imaju da upravljaju 
imovinom i svojinom gradjansko-industrijalnog značaja od onih, koja 
imaju da budu osnovicom našega seljačkog zakonika s primjenom na 
seljačku zemljišnu imovinu. — Hoćemo li imati stoga svoje autohtono 
zakonodavstvo, koje će biti jednako na korist i naših gradjanskih kao i 
naših seljačkih klasa, to bi stvaranje »seljačkog zakonika« bio jedan 
od naših samostalnih, i ako smionih puteva. 

Da zaključimo: 

Dok se sistem individualnoga vlasništva može primijeniti bez lo¬ 
ših posljedica na t. zv. industrijalna i pokretna dobra, on je od naj- 
kobnijih posljedica za zemljišni posjed. Neka stoga gradjanskim kla¬ 
sama ostanu u snazi norme gra,dj. zakonika, koje se osnivanju na indi¬ 
vidualnom vlasništvu! — Za zemljišni posjed tražimo drugu pravnu 
normu, koja se osniva na kolektivnoj obiteljskoj svojini, koja se odr¬ 
žala kroz stoljeća običajnim pravom u svima južno-slovenskim zemlja¬ 
ma, a koja je kod nas stupila i u pozitivno zakonodavstvo tokom XIX- 
stoljeća pod imenom »kućne zadruge«. 

Svojim pak zahtjevom i traženjem jedinstvenoga seljačkoga za¬ 
konika za seljačku imovinu ponavljamo samo tražbine prvih svojih 
pravnika: dra. Baltazara B o g i š i ć a, dra. Aleksandra B a d a j a, dra. 
Ivana S t r o h a 1 a, dra. Ivana B a n j a v č i ć a i dr. Isti je zahtjev 
iznio prije nekoliko godina i dr. Mile Sokolić u »Mjesečniku« 
(1928.), gdje izričito kaže, da se na temeljima našega zadružnog prava 
sačini potpun seljački zakonik.-**) 

20) »Naš narod treba riješiti neprirodnih okova i stvoriti mu prirodni 
narodni zakon. Pri tom valja imati na umu, da je naš narod ratar. Para¬ 
lelno tome valja u kreposti uzdržati naš hrvatski gradj. za- 


imovinom za života, može je slobod¬ 
no još za života razdijeliti po volji i 
medju svoju djecu. Ko ni jedno dijete 
nema prava zahtijevati ikakav dio za 
života svoga oca. 

5; Pravilo je, da se očinska imovi¬ 
na dijeli samo iza smrti očeve; no 
iza smrti očeve ona se nužno raspada 
— i time se svršava vijek ove poro¬ 
dice. 


6. Ke odredi li otac obitelji kao 
samovlasnik ništa za života ni za slu¬ 
čaj smrti, to iza smrti očeve . imadu 
sva zakonita djeca jednako pravo na 
očevu imovinu bez obzira, da li su 
ona privredjivala na toj imovini ili 


— 30 — 



Promatrajući pako zla i nevolje, sto ih radja u društvu sadanji 
individualističko-kapitalistički sistem, mnogi od nas i školovanih ljudi 
i školovanih pravnika pada u zanos do ekstaze i prihvata nekakov 
marksistički sistem, gledajući u njemu novi društveni i gospodarski red. 
A čudnovato! Možda ti isti, koji se tako zanose za 
tud'ji kolektivi stički sistem, vide u našem pri- 
rodno-slavenskom pravu o porodičnom kolekti¬ 
vizmu nešto k 0 n z e r V a t i V n o'g a i preživjeloga!... 

Pa ipak smiono tvrdimo: 

Neprirodan je seljačkoj duši, seljačkom domu i radu i onaj ma¬ 
gloviti i imaginarni komunizam i marksizam, kao što mu je jednako 
neprirodan i tudj liberalistički individualizam gradj. zakonika. Dajmo 
zato našemu seljačkomu domu onakov pravno-imovinski tip, koji je ne 
samo svojstven kolektivnoj seljačkoj radnji, nego i koji izilazi iz pravne 
svijesti još većine našega seljačkog naroda! . . . 

Na tom djelu poći ćemo stopama prvih pravnika našega naroda 
smiono naprijed, a nipošto natrag. 

Ne smetnimo nikada s uma: 

U seljaštvu se preživio zakonodavni indivi¬ 
dualizam, jer mu je neprirodan, a ostaje trajno 
moderan porodični kolektivizam, jer će poljo¬ 
privreda ostati trajno radnjom cijele seljačke 
porodice. 

Za svoje seljaštvo ne trebamo zato nikakovih tudjinskih pravnih 
sistema, kad nam je sam seljački narod stvorio i sačuvao najmoderniji 
i najrealniji pravno-imovinski sistem. 


konik, ali za gradjanske prilike, a nipošto za selo, kuda on ne 
-Spada... Prijeko je potrebno, da se svako pravno zlo onemogući, te da se naš ra 
tar osigura, učvrsti i unaprijedi u svojem gospodarstvu i tako da bude jaki temelj 
države narodne, da se sačini seljački zakonik sa svim njegovim osebinama, 
koje bi imao sudac usporedo s gradj. zakonikom u vršenju pravde u sklad dovesti« 
(str. 322.). 

»Država mora stvoriti Seljački zakonik, izvadivši ga iz narodne duše i narod¬ 
nih potreba, te bi time stvorila najjaču polugu u unutarnjem svojem životu« 
(str., 323). 

»Hrvat sa svojim prirodnim osjećajem, da je njegova zadruga .vječna, daleko 
je više od egoizma individualističkoga, koji u konkurenciji prelazi u pakost i očaj. 
— Da dakle hrvatski narod uopće očuvamo, a naročito da mu očuvamo i krov i bu¬ 
dućnost njegovoj generaciji i da mu uščuvamo zdravu narodnu hrvatsku dušu, 
otvorimo mu siguran put pravoga hrvatsko ga narodnoga za¬ 
konodavstva. Moramo imati pred očima, da je institucija hrvatskih seljačkih 
zadruga nama pravnicima naša najveća svetinja i da hi ona imala biti 
osnovicom za stvaranje seljačkog zakonika u čisto narod¬ 
nom duhu« (str. 326.). 

HRVATSKA 

POLJODJELSKA BANKA 

dioničarsko društvo 


DIONIČKA GLAVNICA I PRIČUVE 
DIN 16,411-OOO — 

ULOŠCI PREKO DIN 60,000.000 — 

Centrala: 

Zagreb. Smičiklasova ulica broj 17. 
Telefon broj 3003, 3004, 3005 

Podružnice: Ispostave; 

Sarajevo, SuSak Bribir, Čabar, Hrcljin 

Afilijacije: 

Našička štedionica d. d., Našice. 
Preloška štedionica d. d., Prelog. 
Prva vinkovačka vjeresijska banka d. đ., 
Vinkovci. 

Bavi se svim bankovnim, šiedioniikim i 
mjenjatkim poslovima. Iznajmljuje u 
svom čeličnom Iresoru sigurnosne po- 
hrambene pretince (Safes-deposils) za 
čuvanje vrednota pod upravom i klju¬ 
čem samih stranaka. 


ZADRUGA 

HRVATSKOG RADIŠE 

za štednju, osiguranje i privredu 
s o. j. 

u ZAGREBU 

Berislavićeva ul. br. 20 


Prima uloške na knjižice i 
redooilu vezanu štednju od iO 
dinara dalje, koje ukamaćuje 
najpovoljnije. - Svaki član i 
prijatelj „Hrvatskog Radiše“ 
štedi u Radišinoj Zadruzi. 

Upisi na redovitu vezanu 
štednju vrše se svaki dan. 


SflMOPOMOt 

CENTRALNA SELJAČKA 
MJEKARSKA ZADRUGA U ZAGREBU 
Poslovnica: Šenoina 30 Telefon 52-12 
Brzojavi: SAMOPOMOĆ 

Najveća mjekarska zadruga u državi 


Proizvodi: 

Trapist 

Ementaler 

Maslac 

i ostale mliječne proizvode 

Vanredna kvaliteta i razmjerno niska 
cijena. Razašilje robu po cijeloj 
državi. 


Provađajte .sva potrebna osiguranja 
kod najstarijeg domaćeg osig. zavoda 

»CROATIA« 

osiguravajuća zadruga, 

koja je utemeljena g. 1884. po općini 
slob. i kralj, glavnog grada Zagreba. 

»CROATIA« 

imade svoje sjedište u Zagrebu, Ma- 
sarykova ul. br. 1, u 'lastitoj palači, 
a svoie podružnice u Beogradu, Ljub¬ 
ljani, Osijeku, Novom Sadu, Sarajevu 
i Splitu te povjereništva i zastupstva 
u svakom većem mjestu. 

Imovina zadruge iznosi D 135,000.000’- 

a lamčevna sredstva D 94,000-000'- 

~ 

Od osnutka zavoda do danas isplaćeno 
na raznim odštetama oko D 170,000'000 

»CROATIA« 

preuzima uz najpovoljnije uvjete sve 
vrsti osiguranja i daje spremno sve 
potrebne upute i informacije. 




























